ဒါက စက်ပစ္စည်းတွေရဲ့ သင်္ချိုင်းကြီးပါ။
ဒါဟာ အာဖရိက ဆေးရုံများမှ ဆေးရုံသုံး
စက်ပစ္စည်းတွေ ချုပ်ငြိမ်းသွားပြီး အနားယူတဲ့ နေရာပါပဲ။
ဒီလို ဖြစ်ရတာ ဘာ​ကြောင့်လဲ။
အာဖရိကမှာ အသုံးပြုကြတဲ့ ဆေးဘက်စက်ပစ္စည်း အများစုကို နိုင်င်ငံခြားမှ တင်သွင်းရတယ်၊
ပြီးတော့ မကြာခဏဆိုသလို အဲဒါတွေဟာ ဒေသခံ အ​​ခြေအနေများနဲ့ မလိုက်ဖက်ကြပါဘူး။
အဲဒါတွေကို အသုံးပြုတတ်ပြီး ထိန်းသိမ်း မွမ်းမံနိုင်ကြတဲ့
သင်တန်းပေးထားတဲ့ လူတွေ ရှိဖို့ လိုအပ်ပါတယ်၊
အပူချိန်မြင့်ပြီး စိုထိုင်းဆများမှုကို စက်တွေ ခံနိုင်စွမ်း ရှိခဲ့ကြလို့ပါ။
ပြီးတော့ ၎င်းတို့အတွက် စိတ်ချရတဲ့ လျှပ်စစ် ဓါတ်အား တချိန်လုံး လိုအပ်ခဲ့ပါတယ်။
တချိန်ချိန်တွင် ခုနက မြင်ခဲ့ကြရတဲ့
စက်ပစ္စည်းတွေရဲ့ သင်္ချိုင်းထဲမှာ ဘဝနိဂုံး ချုပ်သွားခဲ့ရတဲ့ ဆေးဘက်ကိရိယာရဲ့ သာဓကမှာ
မမွေးရသေးတဲ့ ကလေးရဲ့ နှလုံးခုန်နှုန်းကို ခြေရာခံကြည့်တဲ့ အသံလွန် မော်နီတာစက်ပါ။
ကြွယ်ဝတဲ့ နိုင်ငံတွေမှာ အဲဒါဟာ ပုံမှန်ရှိအပ်တဲ့ စက်ပါ။
အရင်းအမြစ်နည်းတဲ့ အခြေနေမျိုးထဲမှာ ပုံမှန် စောင့်ရှောက်နည်းက
သားဖွားဆရာမမှ ကလေးရဲ့ နှလုံးခုန်နှုန်းကို
ဦးချိုနဲ့ နားထောင်ခြင်းပါ။
အခုဆို ဒီလို ချဉ်းကပ်လုပ်ကိုင်လာခဲ့ကြတာ ရာစုနှစ် မကတော့ပါဘူး။
အားလုံးဟာ သားဖွားဆရာမရဲ့ ကျွမ်းကျင်မှုနဲ့ အတွေ့အကြုံကို အားကိုးရပါတယ်။
ယူဂန်ဒါနိုင်ငံမှ တီထွင်ရှင် လူငယ်နှစ်ဦးတို့က
လွန်ခဲ့တဲ့ နှစ်အနည်းငယ်တုန်းက ဒေသခံဆေးရုံ ရဲ့ မီးဖွားရေးဆေးခန်းကို လေ့လာခဲ့ကြတယ်၊
သူတို့ဟာ အချက်အလက်များဆိုင်ရာ နည်းပညာကို လေ့လာနေခဲ့ကြတာပါ။
မိဖွားဆရာမက ဦးချိုဖြင့် နှလုံးခုန်သံကို နားထောင်ဖို့
ကြိုးစားရာတွင် ဘယ်နှလုံးခုန်နှုန်းကိုမှ နားထောင်နိုင်စွမ်း မရှိခဲ့တာကို
သူတို့ သတိထားမိခဲ့ကြပါတယ်။
သူတို့ သန္ဓေသားရဲ့ နှလုံးခုန်နှုန်း လေ့လာ ရေး ကိုယ်ပိုင် မော်နီတာကို တီထွင်ခဲ့ကြတယ်။
သူတို့ဟာ ဦးချိုကို ပြုပြင်လျက် စမတ်ဖုန်းနှင့် ချိတ်ဆက်ပေးလိုက်ကြတယ်။
စမတ်ဖုန်းထဲက app ဟာ နှလုံးခုန်နှုန်း ကို မှတ်တမ်းတင်ပြီး ဆန်းစစ်လျက်
ကလေးရဲ့ အခြေအနေဆိုင်ရာ အချက်အလက် တသီကြီးကို
မိဖွားဆရာမအတွက် ထုတ်ပေးတယ်။
အဲဒီ တီထွင်ကြသူတို့က
(လက်ခုပ်သံများ)
Aaron Tushabe နဲ့ Joshua Okello တို့ပါ။
နောက်တီထွင်သူ တစ်ဦးက Tendekayi Katsiga က
ဘော့ဆွာနာ နိုင်ငံမှာ အကြားအာရုံ အကူပစ္စည်း တွေ ထုတ်တဲ့ အန်ဂျီအိုမှာ လုပ်ကိုင်ခဲ့တယ်။
အဲဒါနဲ့ သူသတိထားမိတာက၊ အဲဒီ နားကြား အကူပစ္စည်းတွေ ဓာတ်ခဲ လိုအပ်ခဲ့ကြတယ်၊
အဲဒါတွေကို အစားထိုးဖို့ လိုအပ်ခဲ့တယ်၊
သူသိခဲ့တဲ့ သုံးစွဲကြရသူတို့ အများစုက အဲဒီကုန်ကျစရိတ်ကို
မတတ်စွမ်းနိုင်ခဲ့ကြသူတွေပါ။
အဲဒါကို ထည့်စဉ်းစားလျက်၊ အင်ဂျင်နီယာ Tendekayi ဟာ နေရောင်သုံး
နားကြား အကူပစ္စည်းတွေမှာ သုံးနိုင်မယ့် ဘက်ထရီ အားသွင်းစက်နဲ့အတူ
ပြန်အားသွင်းနိုင်မယ့် ဘက်ထရီတွေကို တီထွင်ခဲ့တယ်။
သူဟာ Deaftronics လို့ နာမည်ပေးတဲ့ ကုမ္ပဏီ ထူထောင်ခဲ့ပြီး
နောက်ခြည်သုံး နားကို ထုတ်လုပ်ပေနေရာ၊
သူ့တီထွင်မှုရဲ့ အကူအညီဖြင့် သုံးနိုင်တဲ့ နားကြားရေး အကူပစ္စည်းပါ။
ကျွန်မရဲ့ လုပ်ဖေါ်၊ Sudesh Sivarasu ကျတော့
အနာကြီးရောဂါ လူနာများအတွက် စမတ်လက်အိတ်ကို တီထွင်ခဲ့တယ်။
သူတို့ရဲ့ ရောဂါကို ပျောက်ကင်းအောင် ကုသပေးလို့ ရနိုင်ချင်ရခဲ့ပေမဲ့၊
အာရုံကြောတွေ ထိခိုက်ပျက်စီးသွားခဲ့ကြလို့ သူတို့ထဲက တော်တော်များများတို့ဟာ
သူတို့လက်ထဲမှာ ထိတွေ့မှု အာရုံမရှိဖို့ များပါတယ်။
အဲဒါ​ကြောင့် သူတို့ဟာ အန္တရာယ်ရဖို့ များပါတယ်။
ခုနက လက်အိတ်ဟာ အပူချိန်နှင့်ဖိအားကို အာရုံခံပေးနိုင်စွမ်း ရှိတဲ့အပြင်
အသုံးပြုသူအား သတိပေးနိုင်ကြတယ်။
အဲဒါဟာ အာရုံခံ ကိရိယာအတုလို ပါဝင်ကူနိုင်ပြီး
မတော်တဆ ဒဏ်ရာများမှာ ကာကွယ်ပေးနိုင်တယ်။
Sudesh ဟာ လက်အိတ်ကို မတီထွင်မီ အနာကြီးရောဂါ လူနာတွေရဲ့ ဘဝကို
သူတို့ရဲ့ နေ့စဉ်ဘဝကို ဂရုတစိုက် လေ့လာ မှတ်သားခဲ့လျက်၊
သူတို့ရဲ့ ပတ်ဝန်းကျင်ထဲက အန္တရာယ်များနဲ့ အခြားအနှောင့်အယှက်တွေ လေ့လာခဲ့တယ်။
အခုတော့ ကျွန်မဖော်ပြခဲ့တဲ့ တီထွင်ရှင်တို့ဟာ
သူတို့ရဲ့ တီထွင်ပစ္စည်းတွေကို ကျန်းမာရေး စောင့်ရှောက်မှုနဲ့ ပေါင်းစပ်ပေးထားကြတယ်။
ဇီဝဆေးပညာရှင် အားလုံး အဲဒီလုပ်ပေးကြတာပါ။
Cape Town တက္ကသိုလ်မှာ၊
ကျွန်မတို့ဟာ Health Innovation and Design ဆိုတဲ့ သင်တန်းကို ပို့ချပါတယ်။
ဇီဝဆေးပညာ အင်ဂျင်နီယာဘွဲ့ရကျောင်းသား အများအပြား လာတက်ကြပါတယ်။
အဲဒီအကျောင်းသားတွေကို ဒီဇိုင်းကမ္ဘာနဲ့ မိတ်ဆက်ပေးရေးကမှ
သင်တန်းရဲ့ ရည်ရွယ်ချက်ပါ။
ကျောင်းသားတွေဟာ ကျန်းမာရေးဆိုင်ရာ ပြဿနာများအတွက် အဖြေတွေကို ရှာကြံနေစဉ်
အဲဒီလို အသိုင်းအဝိုင်းတွေ ပါဝင် လုပ်ကိုင်ရန် စိတ်အားထက်သန်နေကြတယ်။
ကျွန်မတို့ ပါဝင်ကူပေးကြတဲ့ အဲဒီလို အသိုင်းအဝိုင်းတစ်ခုကတော့ Cape Town ရှိ
ဘိုးဘွားများပါ။
မကြာမီက စီမံကိန်းလာ သင်တန်းဆိုရင် အဲဒီ ဘိုးဘွားများတို့ရဲ့
အကြားအာရုံ ပြဿနာတွေ ဖြေရှင်းပေးရန်ပါ။
အင်ဂျင်နီယာများ အများအပြား ပါခဲ့ကြတဲ့ အဲဒီ ကျောင်းသားများက
သူတို့ဟာ ပိုကောင်းမယ့် နားကြားမှု ထောက်ကူ စရာကို ဒီဇိုင်းထုတ်ခဲ့တယ် ယုံကြည်ခဲ့ကြတယ်။
သူတို့ဟာ ဘိုးဘွားများနဲ့အတူ အချိန်တွေကို ဖြုန်းခဲ့ကြတယ်၊
သူတို့အား ကျန်းမာရေးစောင့်ရှောက် ပေးခဲ့သူတွေနဲ့ ဆွေးနွေးခဲ့ကြတယ်။
အဲဒါနဲ့ မကြာမီတွင် သူတို့ သိလာကြတာက ထိရောက်တဲ့ နားကြားပစ္စည်းတွေ ရှိနေကြပေမဲ့၊
သက်ကြီးတွေဟာ အဲဒါတွေကို လိုအပ်ကြပြီး ရယူသုံးနိုင်ရှိကြပေမဲ့
သူတို့ဆီမှာ အဲဒါတွေ မရှိပါဘူး။
ပြီးတော့ နားကြားရေး အကူပစ္စည်းတွေ ရှိနေတဲ့သူ တော်တော်များများတို့က
၎င်းတို့ကို မတပ်ဆင်ကြပါဘူး။
အဲဒီ သက်ကြီးဘိုးဘွားများဟာ
သူတို့ နားလေးမကြားနိုင်ခ်ြငးကို လက်မခံ ငြင်းပယ်ကြတာ ကျောင်းသားတွေ သိလာရတယ်။
နားကြားဖို့ အကူပစ္စည်း တပ်ဆင်ရမှာကို သူတို့ဟာ ရှက်ကြောက်နေကြပါတယ်။
အဲဒီလို သက်ကြီးတွေ နေထိုင်ကျင်လည်ရတဲ့ ပတ်ဝန်းကျင်ဟာ သူတို့ရဲ့ နားမကြားရမှုကို
ထည့်တွက်လျက် စီမံပေးရန် ကြိုးစားမှု မရှိတာကိုလည်း သူတို့ သတိထားမိကြတယ်။
ဥပမာ၊ သူတို့နေအိမ်များနဲ့ သူတို့ရဲ့ အသိုင်းအဝိုင်းစင်တာများမှာ
ပဲ့တဲ့သံတွေ များခဲ့လို့ သူတို့ရဲ့ အကြား အာရုံကို များစွာမှ နှောင့်ယှက်နေခဲ့ပါတယ်။
အဲဒါနဲ့ ပိုကောင်းတဲ့ နားကြားကိရိယာသစ်ကို ပြုစုထုတ်လုပ်မှုအစား
ကျောင်းသားတွေဟာ ပတ်ဝန်းကျင်ထဲတွင် အသံကြားရမှု အခြေအနေ
ြမြှင့်တင်ရေး အတွက် စူးစမ်းလေ့လာခဲ့ကြတယ်။
သူတို့ဟာ အကြားအာရုံ ဆုံးရှုံးရနိုင်​ တာ ပညာပေးမှုကို စီမံပြုလုပ်ခဲ့ကြလျက်
နားကြား အကူပစ္စည်းများ တပ်ဆင်ရမှာ ကြောက် နေမှုများကိုလည်း တိုက်ပွဲဝင်ခဲ့ကြရတယ်။
မကြာခဏဆိုသလို သုံးစွဲသူကို ဂရုတစိုက် လေ့လာကြည့်တဲ့ အခါမှာ၊
လက်ရှိ ကိစ္စထဲမှာ သက်ကြီးရွယ်အိုတို့ရဲ့
လိုအပ်ချက်များနဲ့ ပတ်ဝန်းကျင်ကို လေ့လာကြည့်မှုထဲမှာလို။
မကြာခဏဆိုသလို နည်းပညာရဲ့ ဆုံချက်မှ ဝေးရာသို့ သွားပြီး
ပြဿနာကို ရေးချကြည့်ဖို့ လိုအပ်တတ်ပါတယ်။
ပြဿနာ တစ်ခုခုကို နားလည်ရန် များစွာမှ နားထောင်လျက် ပါဝင်ပတ်သက်ရန် လိုအပ်ခြင်းဟာ
အသစ်အဆန်း မဟုတ်ပါ၊
ဒါပေမဲ့ နည်းပညာတွေကို တီထွင် ထုတ်လုပ်လိုကြတဲ့ အင်ဂျင်နီယာတွေ
မကြာခဏ မလိုက်နာကြပါ။
ကျွန်မတို့ ကျောင်းသားတွေထဲက တစ်ဦးဟာ ဆော့ဝဲ အင်ဂျင်နီယာ နားလည်ခဲ့တယ်။
မကြာခဏဆိုသလို သုံးစွဲသူတွေ အတွက် သူက ထုတ်ကုန်တချို့ တီထွင်ခဲ့ဘူးပေမဲ့၊
နောက်ဆုံးမှာတော့ သုံးသူတွေ မကြိုက်ခဲ့ကြပါ။
သုံးစွဲသူတစ်ဦးက ထုတ်ကုန် တစ်ခုကို ငြင်းလိုက်ရင်၊
သူ့ကုမ္ပဏီထဲတွင်
သုံးစွဲသူ ကိုယ်တိုင်ကိုက ဘာကိုလိုချင်မှန်း မသိလို့ပါလို့ ရှင်းပြလေ့ ရှိခဲ့ကြတယ်။
ကျွန်မတို့ရဲ့ သင်တန်းကို ပြီးသွားလို့ အဲဒီကျောင်းသားက ကျွန်မတို့ထံ တင်ပြလာတာက
သုံးစွဲသူ လိုအပ်တာကို နားမလည်ခဲ့သူက သူကိုယ်တိုင် ဖြစ်ခဲ့တာကို အခုကျမှ
သူနားလည်လာလာပြီ ဆိုတဲ့ အချက်ပါ။
နောက်ကျောင်းသူ တစ်ဦး တုံ့ပြန်ခဲ့ပုံက
သူမဟာ စာနာစိတ်ရှေ့ထားလျက် ဒီဇိုင်းထုတ်လာအောင် သင်ယူလာနိုင်ပြီ၊
အဲဒါက သူတို့ကို တက္ကသိုလ်မှာ သင်ပေးခဲ့တဲ့ လုပ်နိုင်စွမ်းကို
ပုံစံ ထုတ်လုပ်ရန် လိုအပ်တယ်ဆိုတဲ့ အချက်နဲ့ လုံးဝကို ဆန့်ကျင်နေပါတယ်။
ဒီတော့ ခုနက ပြောပြချက်တွေ ထောက်ပြနေကြတာက ကျွန်မတို့ နည်းပညာတွေကို ရှာကြံရာတွင်
မျက်စိကန်းတဲ့ သူတွေနဲ့ တူတတ်ကြတယ်။
နည်းပညာတွေကို ကျွန်မ လိုအပ်တာ တကယ်ပါ။
ကျွန်မတို့ နားကြားမှုကို ကူစရာတွေ သန္ဓေသား နှလုံးခုန်နှုန်း မော်နီတာလည်း လိုအပ်တယ်။
အာဖရိက တိုက်အတွင်းမှာ အောင်မြင်တဲ့ ကုသရေး ကိရိယာတွေကို ဘယ်လို ထုတ်လုပ်ပေးနိုင်ကြမလဲ။
ကျွန်မတို့ဟာ တီထွင်ရှင်တွေကို ပိုပြီး မွေးထုတ်ရန် လိုပါတယ်၊
တကယ်လိုအပ်ချက်တွေကို သိနားလည်လျက် အလုပ်ဖြစ်တဲ့ နည်းလမ်းတွေကို ရှာကြံပေးကြတဲ့
ရှားရှားပါးပါး လူတွေကိုသာ အားကိုးနေလို့
မဖြစ်နိုင်ပါ။
ကောင်းပြီ၊ ကျွန်မတို့ဟာ လိုအပ်ချက်တွေကို လူတွေကို ဝန်းကျင်ကို အာရုံစိုက်ကြပါတယ်။
"ဒါပေမဲ့ အဲဒါရှင်းနေတဲ့ဟာပဲ" သင်က ထင်နိုင်ပါတယ်၊
"အခြေအနေဟာ အရေးကြီးတာ အမှန်ပါပဲ။"
ဒါပေမဲ့ အာဖရိကဟာ မတူကွဲပြားမှုတိုက်ကြီးပါ။
ကျန်းမာရေးနဲ့ ချမ်းသာမှုအရ၊ ဝင်ငွေနဲ့ ပညာရေးအရ အကြီးအကျယ် ကွာခြားပါတယ်။
ကျွန်မတို့ အင်ဂျင်နီယာများနဲ့ တီထွင်ရှင် များဟာ အသိုင်းအဝိုင်း အမျိုးမျိုးနဲ့
ဆင်းရဲကြတဲ့ လူတန်းစားတွေရဲ့ လိုအပ်ချက်တွေ အားလုံးကို လုံလောက်
ကောင်းမွန်စွာ နားလည်နေကြလို့ သူတို့ရဲ့ ပြဿနာတွေကို ဖြေရှင်းနိုင်စွမ်းရှိတယ်လို့
ကျွန်မတို့က ထင်မြင်ယူဆနေကြမယ်ဆိုရင်တော့
ကျွန်မတို့ မှားတဲ့ နေရာကို ရောက်သွားနိုင်ကြပါတယ်။
တဖန်၊ အာဖရိက တိုက်ထဲက ကျွန်မတို့ဟာ
အဲဒါတွေကို လုံလောက် ကောင်းမွန်စွာ မသိကြဘူးဆိုရင်၊
ရှိသင့်တဲ့ ကျွမ်းကျင်မှု ရှိသူ မည်သူမဆို ကျွန်မတို့ တိုက်ကြီးကို ပျံသန်းလာလျက်၊
လူတွေကို နားထောင်ရင်းနဲ့ လေ့လာရင်း အချိန်အနည်းငယ် ဖြုန်းပြီးတဲ့ နောက်မှာ
အာဖရိကအတွက် တစ်ခုခုတီထွင်ဖို့ လုံလောက်တဲ့ အသိပညာတွေနဲ့ ပြန်ထွက်သွားနိုင်ပါတယ်။
အခြေအနေကို သိနားလည်မှု ဆိုတာဟာ အပေါ်ယံသဘော လုပ်ဆောင်မှု မဟုတ်နိုင်ပါ။
အဲဒါဟာ နက်ရှိုင်းစွာ ထိတွေ့ပါဝင်မှုကို၊
ကျွန်မတို့ရဲ့ လက်ရှိအခြေအနေ ရှုပ်ထွေးမှု များကို အတွင်းကျကျ သိနားလည်ရန် လိုပါတယ်။
ကျွန်မတို့ဟာ အာဖရိကထဲမှာ အလိုလို နစ်မွမ်းနေကြပါပြီ။
ကျွန်မတို့ဆီမှာ ကျွန်မတို့ရဲ့ ပြဿာများ အတွက် အဖြေတွေကို စတင်ဖြေရှင်းနိုင်ရန်
လိုအပ်တဲ့ အခြေခံ ဗဟုသုတများလည်း ရှိနေကြပါပြီ။
ကျွန်မတို့ရဲ့ တိုက်ကြီးထဲမှာကို ပါရမီရှင် တွေနဲ့ ပြည့်နှက်နေချိန်မှာ
အခြားသူတွေကို သိပ်အားမကိုးသင့်ဘူး ထင်တယ်။
ကျေးဇူးတင်ပါတယ်။
(လက်ခုပ်သံများ)